Vytautas Vigelis

Vytautas Vigelis (g. 1959 m. rugpjūčio 22 d. Telšiuose) – Lietuvos ir Švenčionių rajono kultūros, politinis bei visuomenės veikėjas.

 Biografija 
1978 m. baigė Telšių vidurinę mokyklą, 1983 m. Lietuvos Valstybinės konservatorijos Klaipėdos fakultetą, įgijo kultūros ir švietimo darbuotojo liaudies instrumentų orkestro vadovo kvalifikaciją. Lietuvos teisės universitete studijuoja teisę ir valdymą.

Baigęs konservatoriją, atvyko į Švenčionių rajoną. 1983 m. kultūros namų meno vadovas, 1983–1986 m. Baliulių aštuonmetės mokyklos mokytojas, 1986 m. Reškutėnų aštuonmetės mokyklos direktoriaus pavaduotojas. 1987–1996 m. Švenčionėlių kultūros namų, Kultūros centro direktorius. 1996–2015 m. Švenčionių rajono savivaldybės meras. 

2015 m. kultūros viceministras. 2015–2016 m. Seimo nario Kęstučio Daukšio padėjėjas-sekretorius. Nuo 2016 m. Pabradės socialinės globos namų direktorius.

1995–2019 m. Švenčionių rajono savivaldybės tarybos narys.2011 m. Lietuvos savivaldybių tarybų rinkimai 

1993–1999 m. Lietuvos liberalų sąjungos, 1999–2011 m. Naujosios sąjungos (socialliberalų) narys, tarybos ir prezidiumo narys, Švenčionių skyriaus pirmininkas. Nuo 2011 m. Darbo partijos narys, 2011–2017 m. Švenčionių skyriaus pirmininkashttps://www.darbopartija.lt/naujienos/skyriu-naujienos/darbo-partijos-svencioniu-skyriui-vadovaus-v.-vigelis-/ .

Euroregionų „Nemunas“ ir „Ežerų kraštas“, Vilniaus regiono plėtros tarybos narys. Žmona Danutė, duktė Simona, sūnus Laurynas.2008 m. Lietuvos Respublikos Seimo rinkimai - Naujoji sąjunga (socialliberalai) - Iškelti kandidatai 

 Šaltiniai 	

Kategorija:Švenčionių merai